KURZUS: Programozás alapjai

MODUL: IV. modul

Modulzáró feladatok

| 1. Döntse el az alábbi állításokról, hogy igazak-e!
A struktúra címkéje lehetővé teszi, hogy az új, felhasználói típusra később is hivatkozhassunk. |
Minden struktúradeklaráció egyedi típust hoz létre, még akkor is, ha a struktúrák szerkezete egyébként azonos. |
A struktúra tagjait tartalmazó kapcsos zárójelpár után tilos pontosvesszőt tenni. |
A struktúra-, unió- és enum címkék ugyanazon a névterületen kénytelenek osztozni. |
A struktúra-, unió- és utasításcímkék ugyanazon a névterületen kénytelenek osztozni. |
5 pont
2. Döntse el az alábbi állításokról, hogy igazak-e!
A struktúrák nem teljes típusdefiníciója lehetséges ugyan, de semmiféle gyakorlati jelentősége nincs. |
Struktúrák önmagukkal azonos típusú struktúrát is magukba ágyazhatnak. |
Struktúrák önmagukkal azonos típusú struktúrát címző mutatót is magukba ágyazhatnak. |
Semmi értelme egy struktúrának csak a szerkezetét megadni címke és azonosítólista nélkül. |
Típusdefiníció csak címke nélküli struktúrákkal lehetséges. |
5 pont
3. Döntse el az alábbi állításokról, hogy igazak-e!
Típusdefiníció és struktúracímke együttes használata nem javasolt. |
Struktúra tagja nem lehet függvény. |
Struktúra tagja nem lehet kódmutató. |
Nem teljes típusú struktúra is lehet struktúratag. |
Nem teljes típusú struktúrát címző mutató is lehet struktúratag. |
5 pont
4. Döntse el az alábbi állításokról, hogy igazak-e!
A program összes struktúratagja azonosítójának egyedinek kell lennie. |
Csak struktúracímkével ellátott struktúrát lehet egy másik struktúrába tagként beágyazni. |
Azonos szerkezetű, de más címkéjű struktúrák között hozzárendelés csak tagonként lehetséges. |
Függvénynek struktúra nem adható át paraméterként, és annak visszatérési értéke sem lehet struktúra típusú. |
Ajánlott a függvénynek egy struktúra helyett a struktúrát címző mutatót átadni. |
5 pont
5. Döntse el az alábbi állításokról, hogy igazak-e!
A char típusú struktúratagok bármilyen címen elhelyezkedhetnek, még akkor is, ha a fordító szóhatárra igazít. |
Az uniótagok közötti címeltolás zérus. |
Az unió tárigénye a legkisebb tárigényű tagjának méretével egyezik meg. |
Az unió inicializátorlistáján szereplő értékeket a tagok a deklarációjuk szerinti sorrendben veszik fel. |
Bitmező nem lehet hosszabb, mint az int típus bitjeinek száma. |
5 pont
6. Döntse el az alábbi állításokról, hogy igazak-e!
A folyam (stream) lehetővé teszi különféle típusú hardver eszközök egységes módon történő használatát adatok kiírása és beolvasása céljára. |
A folyamok kezeléséhez be kell kapcsolni az stdlib.h fejfájlt. |
A fájl megnyitáskori tartalma elvész, ha "w" módban nyitják meg, de az újonnan beleírt tartalmat megőrzi. |
A transzláció során egy adott kódlappal kódolt szöveg át lesz alakítva egy másik kódlap szerinti kódolásúra. |
Adatirány váltás előtt a folyam pufferét üríteni kell. |
5 pont
7. Döntse el az alábbi állításokról, hogy igazak-e!
A szabvány bemenet sorpufferezett. |
Az fflush függvénnyel biztonságosan eltávolíthatóak a szabvány bemenet pufferében maradt adatok. |
Az fgetc függvény a szabvány bemenet következő karakterét adja vissza. |
A printf a folyamba kivitt karakterek számát adja vissza. |
A rewind függvény visszacsévéli a szalagos egységek kazettáját. |
5 pont
8. Döntse el az alábbi állításokról, hogy igazak-e!
Az freopen függvénnyel folyamok irányíthatóak át. |
A getchar makró a paraméterként adott folyam következő karakterét olvassa, majd adja vissza. |
Ha a bemenet formai vagy tartalmi szempontból nem megbízható, nem ajánlott a scanf függvény használata. |
A printf függvénnyel balra, középre és jobbra zárt alakban is ki lehet íratni karakterláncokat. |
Egész szám karakterlánccá konvertálására is alkalmas az sprintf függvény. |
A delete függvény törli a paraméterében adott azonosítójú állományt. |
6 pont